[pic] | KOMISIJA EVROPSKIH SKUPNOSTI |

Bruselj, 11.6.2007

SEC(2007) 819

DELOVNI DOKUMENT SLUŽB KOMISIJE

Spremni dokument k SPOROČILU KOMISIJE SVETU IN EVROPSKEMU PARLAMENTU o možnostih za nadaljnje izboljšanje okoljskih značilnosti motorjev plovil za rekreacijo POVZETEK OCENE UČINKA {COM(2007)313}{SEC(2007)770}

1. UVOD

Ocena učinka je rezultat natančnega procesa, sestavljenega iz dveh glavnih faz. V prvi fazi je bila izvedena študija pregleda stanja za določitev najnovejšega in pričakovanega razvoja na področju tehnologij za zmanjšanje onesnaženosti pri motorjih plovil za rekreacijo ter za izdelavo popisa obstoječe in prihodnje zakonodaje o emisijah navtičnih plovil za rekreacijo v drugih delih sveta. To je privedlo do določitve štirih zakonodajnih možnosti za nadaljnje zmanjšanje emisij iz plovil za rekreacijo. Poročilo o študiji[1] podrobno obravnava tudi ostale prvine iz člena 2 Direktive 2003/44/ES, ki naj bi jih Evropska komisija na zahtevo Evropskega parlamenta in Sveta upoštevala v zgoraj omenjenem sporočilu. Druga faza procesa ocenjevanja je bila sestavljena iz podrobne študije o ocene učinka za analizo tehničnih stroškov in za določitev okoljskih, ekonomskih in socialnih vplivov vsake od štirih možnosti, ki so bile pripravljene v okviru študije pregleda stanja. Stroški in koristi teh vplivov so bili kvantificirani in primerjani z analizo po več merilih z uporabo možnosti „brez spremembe politike“ kot osnovne možnosti za primerjavo. Izvajalci študije so se skozi celoten proces ocenjevanja intenzivno in redno posvetovali z zainteresiranimi stranmi, na katere bi lahko nadaljnji razvoj zakonodaje o emisijah navtičnih plovil za rekreacijo v Evropski uniji znatno vplival ali pri katerem bi lahko te strani sodelovale. Poleg tega so vzporedno s procesom ocenjevanja potekala številna srečanja zainteresiranih strani, ki so jih organizirale službe Komisije in ki so bila namenjena tudi obveščanju drugih zainteresiranih strani, udeleženih pri izvajanju Direktive o plovilih za rekreacijo (pristojni organi v državah članicah, organizacije za standardizacijo in organizacije uporabnikov ter priglašeni organi), in posvetovanju z njimi.

2. KATERO VPRAšANJE NAJ BI OBRAVNAVALA POLITIKA?

Uporaba navtičnih plovil za rekreacijo v Evropi prispeva k okoljskim stroškom v zvezi z emisijami izpušnih plinov in hrupa. Ocenjuje se, da navtična plovila za rekreacijo v Evropi prispevajo približno 0,34 % vseh emisij ogljikovega monoksida, 0,5 % vseh emisij ogljikovodikov in 0,1 % vseh emisij NOX. Čeprav so celotne emisije iz navtičnih plovil za rekreacijo v primerjavi z drugimi viri nizke, lahko v določenih obdobjih visoke sezone (kot so konci tedna) privedejo do lokaliziranih težav na območjih z visoko koncentracijo plovil za rekreacijo. Upoštevanje mejnih vrednosti emisij iz Direktive 2003/44/ES bo znatno prispevalo k zmanjšanju količine onesnaževal, ki jih plovila za rekreacijo izpuščajo v zrak in vodo, ter tako izboljšalo kakovost zraka in vode na teh območjih. Ne glede na zgoraj navedeno Evropski parlament in Svet v členu 2 Direktive 2003/44/ES od Komisije zahtevata, da poroča o možnostih nadaljnjega izboljšanja okoljskih značilnosti motorjev plovil za rekreacijo.

3. KATERE GLAVNE POLITIčNE MOžNOSTI SO NA VOLJO?

Osnovni pristop za doseganje cilja in štiri zakonodajne možnosti so shematsko prikazani na sliki 1.

Slika 1: Povzetek pristopa za izvedbo ocene učinka

4. KAKšNE VPLIVE – POZITIVNE IN NEGATIVNE – JE MOGOčE PRIčAKOVATI OD RAZLIčNIH RAZPOLOžLJIVIH MOžNOSTI?

4.1. Povzetek ekonomskih in socialnih vplivov

Možnost | Motorji CI (v milijonih EUR) | Motorji SI (v milijonih EUR) | Motorji PWC (v milijonih EUR) | Skupaj (v milijonih EUR) |

1 | 147,4 | 6,4 | 2,0 | 155,8 |

2 | 245,2 | 114,7-127,3 | 5,1 | 365,0–377,6 |

2A | 245,2 | 98,4-111 | 2,0 | 345,6–358,2 |

2B | 150,2 | 98,4-111 | 2,0 | 250,6–263,2 |

Razpredelnica 1: Povzetek bruto stroškov skladnosti (spodnji-zgornji razred) – (v milijonih EUR)

Možnost | Motorji CI (%) | Motorji SI (%) | Motorji PWC (%) |

1 | +4,36 | +0,7% | +1,9 |

2 | +10,04 | +10,0% | +4,9 |

2A | +10,04 | +7,7% | +1,9 |

2B | +4,34 | +7,7% | +1,9 |

Razpredelnica 2: Povzetek ocenjenega vpliva na cene (% zvišanje maloprodajne cene na enoto)

Možnost | Motorji CI | Motorji SI | Motorji PWC | Skupaj |

1 | -37 | -86 | -6 | -129 |

2 | -85 | -86 | -16 | -187 |

2A | -85 | -86 | -6 | -177 |

2B | -37 | -86 | -6 | -129 |

Razpredelnica 3: Povzetek vpliva na zaposlenost (ocenjeno število neposredno in posredno izgubljenih delovnih mest)

Vpliv na število delovnih mest: Dokazi iz študije primerov kažejo, da bi vsako nadaljnje zmanjšanje mejnih vrednosti emisij nad osnovno možnostjo (možnost „brez spremembe politike“) resno ogrozilo prihodnost edinega MSP s sedežem v Evropi, ki proizvaja izvenkrmne motorje, kar bi pomenilo izgubo 86 delovnih mest glede na ocenjeno skupno število 320 neposrednih in posrednih delovnih mest ekvivalenta polne zaposlitve, ki so jih ustvarila podjetja za proizvodnjo in sestavljanje izvenkrmnih motorjev v Italiji in Franciji.

4.2. Povzetek ocene učinkov na okolje

Povzetek rezultatov presoje vplivov na okolje je podan v spodnji razpredelnici 4, ki ponazarja potencial zmanjšanja emisij za vsako od štirih zakonodajnih možnosti v primerjavi z osnovno možnostjo.

onesnaževalo→ ↓Možnost | CO kton/leto % | HC + NOx kton/leto % | PT kton/leto % | Skupaj kton/leto % |

Osnovna možnost | 153,1 | 40,9 | 0,6 | 194,6 |

Možnost 1 | 153,1 0 | 32,7 -20 | 0,4 -33 | 186,2 -4,3 |

Možnost 2 | 153,1 0 | 28,2 -31 | 0,4 -33 | 181,7 -6,6 |

Možnost 2A | 153,1 0 | 27,4 -33 | 0,4 -33 | 180,9 -7,0 |

Možnost 2B | 153,1 0 | 31,5 -23 | 0,4 -33 | 185,0 -5,0 |

Razpredelnica 4: Ocenjena skupna količina emisij izpušnih plinov rekreacijske navtike EU v kilotonah na leto in potencial zmanjšanja emisij v % za različne zakonodajne možnosti v primerjavi z osnovno možnostjo.

4.3. Primerjava vpliva zakonodajnih možnosti (analiza po več merilih)

V skladu s smernicami Komisije o presoji vpliva je bila z analizo po več merilih narejena dinamična primerjava štirih možnosti in osnovne možnosti glede na naslednja merila: uspešnost (v kakšnem obsegu se lahko doseže cilj zmanjšanja emisij), učinkovitost (neposredni in posredni stroški skladnosti) ter skladnost (ravnovesje pozitivnih in negativnih vplivov – razmerje stroškov in koristi). Rezultati te analize so povzeti v razpredelnici 5.

Merilo → | Uspešnost (skupno zmanjšanje emisij) | Učinkovitost (skupna skladnost in socialni stroški) | Skladnost (skladnost in socialni stroški na kton /leto zmanjšanja emisij) |

Možnost 1 | 8,4 kton/leto (-4,3%) | +155,5 m€ -129 delovnih mest | +18,5 m€ -15,4 delovnih mest |

Možnost 2 | 12,9 kton/leto (-6,6%) | +371,3 m€ -187 delovnih mest | +28,8 m€ -14,5 delovnih mest |

Možnost 2A | 13,5 kton/leto (-7,0%) | +351,9 m€ -177 delovnih mest | +26,1 m€ -13,1 delovnih mest |

Možnost 2B | 9,6 kton/leto (-5,0%) | +256,9 m€ -129 delovnih mest | +26,8 m€ -13,4 delovnih mest |

Razpredelnica 5: Rezultati analize po več merilih za različne možnosti v primerjavi z osnovno možnostjo glede na relativno količino

5. STALIščE IN UTEMELJITEV KOMISIJE

Na podlagi rezultatov analize po več merilih je mogoče sklepati, da bi bil socialni strošek vsake od možnosti 13 do 15 izgubljenih delovnih mest za vsako kilotono letnega zmanjšanja onesnaženosti, skupaj z relativno nizkim potencialom zmanjšanja (med 4,3 % in 7 %) na prispevek plovil za rekreacijo k skupnemu onesnaženju.

V skladu z neformalnim srečanjem voditeljev držav v Lahtiju oktobra 2006, na katerem so pozvali k nujnim ukrepom na področju podnebnih sprememb, in zavezo Komisije, da vodi ta politični proces, si je treba čim bolj prizadevati za nadaljnje izboljšanje potenciala zmanjšanja. Za dosego tega cilja je treba preučiti in ocenili nadaljnje možnosti, ki bi lahko temeljile na najstrožjih predpisih o emisijah, ki spodbujajo razvoj tehnologije za plovila za rekreacijo in se že uporabljajo ali je njihova uporaba predvidena v drugih delih sveta, na primer v Združenih državah Amerike. Tak pristop bi moral tudi upoštevati potrebo proizvajalcev motorjev EU, ki poslujejo na svetovnem trgu, da ohranijo in krepijo svoj konkurenčni položaj v primerjavi s konkurenti iz tretjih držav. Pri razvoju takega pristopa bo treba posebno pozornost posvetiti tudi občutljivemu položaju malih in srednje velikih podjetij EU, ki delujejo samo na evropskem trgu.

Dejansko je presoja socialnega vpliva ugotovila, da bi socialni strošek kakršnega koli nadaljnjega ukrepa za zmanjšanje emisij v glavnem obremenil mala in srednje velika podjetja s sedežem v EU, dokazi iz študije primerov pa kažejo, da bi izvajanje katere koli zakonodajne možnosti resno ogrozilo prihodnost edinega proizvajalca izvenkrmnih motorjev, ki ima resnično sedež v EU.

Zato se lahko za zagotovitev optimalnega ravnovesja med čim večjim zmanjšanjem emisij in čim manjšimi socialnimi stroški predvidijo ustrezni spremljevalni ukrepi. Takšni ukrepi bi lahko vključevali zagotavljanje izjem za proizvajalce motorjev z majhno prostornino na podlagi mehanizmov, ki se v drugi zakonodaji Skupnosti že uporabljajo.

Več časa in študij bo potrebnih, da se ocenita vpliv in ustreznost tako zahtevnega pristopa k zmanjšanju prispevka motornih plovil za rekreacijo k podnebnim spremembam in da se hkrati ublažijo povezani socialni stroški in negativni vplivi na konkurenčnost malih in srednje velikih podjetij s sedežem v EU.

6. KRATICE

CI: kompresijski vžigCO: ogljikov monoksidHC: ogljikovodikiMSP: mala in srednje velika podjetjaNOx: dušikovi oksidiPT: delciPWC: osebna plovilaRCD: direktiva o plovilih za rekreacijoSI: prisilni vžig

[1] http://ec.europa.eu/enterprise/maritime/maritime_regulatory/directive_03_44.htm.

1. Opredelitev cilja politike.

Preučitev možnosti za nadaljnje izboljšanje okoljskega učinka plovil za rekreacijo

3. Ocena učinka tehnična, okoljska, ekonomska in socialna

1. Tehnična domena (mikro)

Kvantitativna/kakovostna in/ali finančna ocena:

1a. Tehnični stroški skladnosti

1b. Tehnična izvedljivost skladnosti

1c. Nepredvidene posledice skladnosti

Razčlenjeno po: kompresijski vžig (CI), prisilni vžig (SI) (izvenkrmni in vgrajeni motorji); in osebna plovila

2. Okoljska domena

Kvantitativna/kakovostna in/ali finančna ocena:

2a. emisije NOx

2b. emisije PT

2c. emisije CO

2d. emisije HC

2e. Nepredvidene posledice skladnosti

Razčlenjeno po:okolja jezer, obal in linearnih plovnih poti

3. Ekonomska in socialna domena (makro)

Kvantitativna/kakovostna in/ali finančna ocena:

2a. Ekonomski učinki

2b. Socialni učinki

2c. Nepredvidene posledice skladnosti

Razčlenjeno po: kompresijski vžig (CI), prisilni vžig (SI) (izvenkrmni in vgrajeni motorji); in osebna plovil

Uspešnost

Merilo

V kakšnem obsegu se lahko doseže cilj

Učinkovitost

Merilo

Neposredni in posredni stroški skladnosti (tehnični, socialni in ekonomski)

Skladnost

Merilo

Ravnovesje pozitivnih in negativnih vplivov, kompromisi in sinergije

4. Analiza po več merilih uspešnost, učinkovitost, skladnost

2. Določitev možnosti za doseganje cilja.

Osnovna možnost „brez spremembe politike“: Ohranitev mejnih vrednosti emisij izpušnih plinov, kot je določeno v Direktivi 2003/44/ES (stopnja 1 RCD 1).

Možnost 1 :- Vsi motorji SI morajo ustrezati mejnim vrednostim, določenim v stopnji 1 RCD za štiritaktne motorje SI.- Motorji CI morajo ustrezati mejnim vrednostim stopnje IIIA, kot je določeno v Direktivi o necestni mobilni mehanizaciji (NRMM) za pogonske stroje za plovila, namenjena za plovbo po celinskih vodah (komercialni ladijski motorji). Za motorje CI z izhodno močjo manj kot 37kW se bodo še naprej uporabljale mejne vrednosti iz stopnje 1 RCD za motorje CI.

Možnost 2 :- Vsi motorji SI morajo ustrezati mejnim vrednostim emisij za HC in NOx, ki znašajo 75 % tistih iz stopnje 1 RCD za štiritaktne motorje SI, z mejnimi vrednostmi za HC in NOx, povezana kot HC+NOx. Za CO se še naprej uporabljajo mejne vrednosti iz stopnje 1 RCD.- Za motorje CI z izhodno močjo manj kot 18kW se bodo še naprej uporabljale mejne vrednosti iz stopnje 1 RCD. Za izhodne moči med 18 kW in 37 kW se uporabljajo mejne vrednosti stopnje II NRMM, za 37 kW in več pa mejne vrednosti stopnje IIIA NRMM za splošno uporabo.

Možnost 2A :Kot možnost 2, vendar morajo motorji SI z izhodno močjo manj kot 30 kW in vsi motorji PWC ustrezati mejnim vrednostim iz stopnje 1 RCD za štiritaktne motorje SI.

Možnost 2B :

Kot za možnost 2A, vendar morajo motorji CI ustrezati mejnim vrednostim stopnje II NRMM za splošno uporabo.